ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660024119
ขอให้พิจารณาทบทวนการดำเนินการก่อสร้างวงเวียน บริเวณ ซอยสะแกงาม 14 ถนนพระราม 2 แขวงแสมดำ เขตบางขุนเทียน กรุงเทพมหานคร จุดสังเกต หน้าซอยสะแกงาม 14 เนื่องจากผู้ร้องแจ้งว่า บริเวณดังกล่าวมีการเปิดใช้ระบบวงเวียน ซึ่งก่อนหน้านี้เป็นแยกไฟแดง โดยผู้ร้องแจ้งว่าเวลาขับรถออกมาจากซอยสะแกงาม 14 ช่วงเวลา 08.00 น. ผู้ร้องจะต้องเบี่ยงขวาสุดเพื่อต้องวนเข้าใช้วงเวียน และเมื่อถึงเวลา 17.00 น. ผู้ร้องขับรถมาจากวงเวียนต้องเบี่ยงซ้ายสุดเพื่อเข้าซอยสะแกงาม 14 ซึ่งช่วงเวลาดังกล่าวมีรถสัญจรผ่านค่อนข้างเยอะ ซึ่งกรวยที่วางไว้บริเวณดังกล่าวก็ถูกรถขับทับพังเสียหาย ทำให้ผู้ร้องและประชาชนไม่ได้รับความสะดวกในการสัญจรผ่านบริเวณดังกล่าว เพราะเกรงว่าจะเกิดอุบัติเหตุจากการใช้วงเวียนดังกล่าว ประสบปัญหามาเป็นระยะเวลา 2 สัปดาห์แล้ว จึงประสงค์ให้หน่วยงานที่เกี่ยวข้องพิจารณาทบทวน หรือหาแนวทางแก้ไขปัญหากรณีดังกล่าว เพื่อบรรเทาความเดือดร้อนให้แก่ผู้ร้องและประชาชนที่สัญจรผ่านบริเวณดังกล่าวต่อไป (ผู้ร้องประสงค์ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata